**የሕጻናትና አዳጊ ትምህርት ክፍል የሶስት ወር አገልግሎት ሪፖርት**

በ2017ዓ.ም የሕጻናትና አዳጊ ትምህርት ክፍል አገልግሎት እቅድ መሰረት በማድረግ በመጀመሪያዎቹ ሶስት ወራት የተሰሩ እና በተለያየ ምክንያት ተፈጻሚ ያልሆኑ ስራዎች እንደሚከተለው በዝርዝር ይቀርባሉ።

**የተሰሩ ስራዎች**

* የ2017ዓ.ም አገልግሎት እቅድ በማዘጋጀት በጽ/ቤት አስገምግመን መስተካከል ያለበትን በማስተካከል ወደትግበራ ተገብቷል።
* ለክፍሉ አገልግሎት የሚሆኑ ግብአቶችን በመጠየቅ በተቻለ መጠን የተወሰኑ ግብአትን በመቀበል ወደ ስራ ገብተናል።
* የሕታናትና አዳጊ የጉባያቱን ስያሜ በስርአተ ትምህርቱ መሰረት በየክፍላቸው ማድረግና የጉባያቱን ቁጥር መወሰን ተችሏል።
* በጽ/ቤቱ ለሕጻናትና አዳጊ ትምህርት ክፍል ንኡስ አባልነት የተሰጡ ልጆችን በመቀበል ስለ ትምህርት ክፍል እና ስለ 2017ዓ.ም እቅድ ማብራሪያ በመስጠት ባሉት ንኡስ ክፍላት ውስጥ መመደብና ወደስራ እንዲገቡ ተደርጓል። ነገር ግን በንኡስ አባልነት የተሰጡ ልጆች ላይ ትምህርት ክፍሉ ቅሬታ ቢኖረውም ቅሬታው ተቀባይነት ሳይኖረው ቀርቷል።
* የ2016ዓ.ም የሉቃስ 2 አባላትን ውጤታቸውን በማጠናቀቅ ወደ ወጣት ጉባኤ የሚሻገሩበትን ሰርተፊኬት በመስጠት ያላለፉትን ደግሞ ስማቸውን በመለየት ለወጣት ትምህርት ክፍል ፋይላቸው/ ስማቸው እንዲተላለፍ ተደርጓል።
* የ2017ዓ.ም የሰንበት ትምህርት ቤቶች አንድነት የስርአተ ትምህርት መተግበሪያ የጊዜ ሰሌዳ መሰረት መስከረም 20 ቀን 2017ዓ.ም መደበኛ የመጀመሪያ መንፈቀ ዓመት ትምህርት እንዲጀመር ተደርጓል።
* በ2017ዓ.ም በመጀመሪያ መንፈቀ ዓመት የሚሰጡ ትምህርቶችን እና የሚያስተምሩ መምህራንን መለየት እና ማዘጋጀት ተችሏል። ከዚህ ጋር ተያይዞ እንዲያስተምሩ ከለየናቸው መምህራን መካከል 3 መምህራን ለማስተማሪያ የሚሆን ሞጁል በስልካቸው ማግኘት ስለማይችሉ /ስልክ ስለሌላቸው/ የሚያስተምሩትን ትምህርት ሃንድ አውት በማዘጋጀት እና ፕሪንት በማድረግ ለመምህራኑ ማድረስ ተችሏል።
* መምህራንን በመሰብሰብ ስለ ትምህርት አሰጣጡ እና የጊዜ ሰሌዳው ማብራሪያ መስጠት ተችሏል።
* ወደ ወጣት ጉባኤ ያደጉ የሉቃስ 2 አባላትን በመለየት የተተኪ መምህርነት ስልጠና ከወጣት ትምህርት ክፍል ጋር በጋራ በመሆን ለመስጠት ቢታሰብም ባልታወቀ ምክንያት ተራዝሟል፤ ነገር ግን ስልጠናውን የሚወስዱ ተማሪዎችን ለመለየት ተችሏል።
* ለሉቃስ 1 አባላይ የእቅበተ እምነት መርሃግብር ለማዘጋጀት ቢታሰብም ሊሰጥ ከታሰበበት ጊዜና መንገድ አንጻር ከጽህፈት ቤቱ ጋር በመነጋገር እንዲራዘምናየተለያዩ ልዩ ጉባያትን በመጠቀም እንዲደረግ ተወስኗል።
* የሰሌዳ መጽሄት የሚል የቴሌግራም ገጽ በመክፈት የሉቃስ 1 አባላት የጥቅምትና የህዳር ወር የጥያቄና መልስ መርሃግብር ማዘጋጀትና ወቅቱን የጠበቀ የጥቅምት 5፣ የህዳር ጽዮን ማርያም፣ የዘመነ ጽጌ፣ እንዲሁም የጾመ ነቢያት መንፈሳዊ ጽሁፍ ለማቅረብ ተችሏል።
* የልደት መርሃግብር ላይ ትምህርት ክፍሉ መጽሃፍትን በማሰባሰብና በመምህራን ምደባ ዙሪያ የሚኖረውን ተሳትፎ በመለየት ወደ እንቅስቃሴ ተገብቷል።
* መምህራን የደረሱበትን በመከታተል ከህዳር ወር አጋማሽ ጀምሮ ባሉት ቀናት አጋማሽ ፈተና እንዲፈትኑ ተደርጓል።
* ለሉቃስ 2 አባላት በሶሻል ሚዲያ አጠቃቀም ዙሪያ ስልጠና ለመስጠት ተችሏል።
* የ2016ዓ.ም የትምህርት ውጤቶችን በፋይል በማደራጀት ማስቀመጥ ተችሏል።
* የክፍሉን አባላት በመሰብሰብ የሶስት ወር የስራ አፈጻጸሙን እና የአባላቱን ተሳትፎ ለመገምገም ተችሏል።

**ያልተሰሩ ስራዎች**

* ሕፃናትን ኪናዊ በሆነ መንገድ ለማስተማር የሚረዳ የማስተማርያ አሻንጉሊት ከህጻናት ክፍል ጽ/ቤት ጋር በመሆን ለማዘጋጀት ብናቅድም ሰንበት ት/ቤቷ ካላት አቅም አንጻር ተፈጻሚ ሊሆን አልቻለም።
* በሥርዓተ ት/ ቤቱ መሰረት በሁሉም ጉባያት ለሚሰጡ ትምህርቶችን ኮርስ አውት ላይን ለማዘጋጀት የታቀደ ቢሆንም ክፍሉ በአግባቡ መደራጀት ባለመቻሉና አቅም ያለው አባል ባለመኖሩ ለማዝጋጀት አልተቻለም።
* ከስነምግባር ክፍል ጋር በጋራ በመሆን የተማሪዎች ሊስት በማዘጋጀት ለመምህራን ማርክ ሊስት ለመስጠት ቢታቀድም መፈጸም በነበረበት ጊዜ ሊጠናቀቅ አልቻለም :: ለዚህም ምክንያት የሆነው የተማሪዎችን ሊስት በጊዜ ማግኘት ባለመቻላችን አና ቡሀላም የተሰጠው ስም ዝርዝር ትክክል ባለመሆኑ የተነሳ ነው።
* የቦርድ ላይ መፅሔትን ወቅታዊና ተማሪዎችን እንዲስብ ለማድረግ የታቀደ ቢሆንም ከክፍሉ ችግር እና ከፕሪንተር አለማግኘት ጋር ተያይዞ ሊተገበር አልተቻለም።
* በ2016ዓ.ም የሰ/ት/ቤቶች አንድነት የ4ኛ እና 6ኛ ክፍል ፈተና የተፈተኑ ተማሪዎችን ለማስመረቅ የታቀደ ቢሆንም ጊዜው በመራዘሙ የተነሳ ማስመረቅ አልተቻለም።
* ከመደበኛ ስርዓተ ት/ት በተ4ጨማሪ ለሉቃስ 1 አባላት ስለ ስርዓተ ቅዳሴ ተሰጥኦ መቀበል አጭር ስልጠና በመስጠት በሥርዓተ ቅዳሴ ላይ ተማሪዎች እንዲሳተፉ ለማድረግ የታቀደ ቢሆንም በክፍሉ ችግር እና ተያያዥ ጉዳዮች ለመፈጸም አልቻለም /ለሌላ ጊዜ ተላልፏል /ተራዝሟል ::

**:.** በአጠቃላይ ትምህርት ክፍሉ ያለበት የሰው ሃይል እጥረት እንዳለ ሆኖ ባለፉት ሶስት ወራት ሊሰራ ያቀዳቸውን ስራዎች ከሞላ ጎደል ለመስራት ሞክሯል።

**እግዚአብሔር አገልግሎታችንን ይባርክ!!**

**30/03/2017ዓ.ም**

ሕጻናትና አዳጊ ትምህርት ክፍል ሰብሳቢ

አሸናፊ ስንታየሁ